Un proiect cu impact national pentru sustinerea educatiei, initiativei antreprenoriale, digitalizarii, inovatiei si dezvoltarii durabile, parte a "Pactului pentru educatie" semnat cu Ministerul Educatiei.
CONAF – Confederatia Nationala pentru Antreprenoriat Feminin in parteneriat cu Inspectoratul Scolar Judetean Satu Mare deruleaza proiectul Maraton pentru Educatie Antreprenoriala
Proiectul se adresează elevilor de liceu cu abilități antreprenoriale
Proiectul vizeaza organizarea de ore de educație antreprenorială in cadrul carora elevii sunt incurajati sa formeze echipe si sa se incrie intr-o competitie in cadrul careia vor avea posibilitatea să prezinte în fața unui juriului format din antreprenori cu notorietate națională o idee și un planul de afaceri. Participând la această competiție, elevii se pregătesc pentru piața antreprenorială reală și au ocazia să își promoveze ideile inovative.
"Maratonul pentru educație antreprenorială", este o inițiativă a Confederației Naționale pentru Antreprenoriat Feminin, în calitate de organizator, având ca misiune promovarea educației antreprenoriale practice în rândul elevilor de liceu, pregătirea acestora pentru un mediu antreprenorial competitiv. Scopul Competiției este de a susține spiritul antreprenorial al elevilor din învățământul liceal, prin promovarea celor mai bune idei și planuri de afaceri.
Obiectivul general este de a stimula prin competiție spiritul de inițiativă și abilitățile antreprenoriale ale elevilor îmbinând teoria și practica în același timp.
Obiective specifice:
- Încurajarea și dezvoltarea spiritului de inițiativă și pe cel antreprenorial;
- Stimularea, dezvoltarea și promovarea culturii antreprenoriale;
- Susținerea inițierii unor afaceri;
- Prezentarea și evaluarea planurilor de afaceri;
- Promovarea valorilor, excelenței și interdisciplinarității.
Sunt eligibile să participe la competiția planurilor de afaceri "Maratonul pentru educație antreprenorială" echipe de liceeni formate din 4-6 membri. Fiecare echipă va avea un lider de echipă și un profesor coordonator.
Toți elevii care se lansează în competiție vor primi diplome/adeverințe de participare și diverse vouchere pentru cursuri care să îi ajute în dezvoltarea profesională. Locurile 1, 2 și 3 vor primi trofee și premii.
Dupa desfasurarea etapelor locale (judetene) va fi organizata o etapa finala, la care vor participa echipele din toata tara clasate pe primele doua locuri in cadrul etapelor locale. Etapa finala va avea loc in Bucuresti.
Le uram succes tuturor echipelor care se inscriu in concurs.